২০১৬-১৭ মৌসুমে পাকিস্তান দল অস্ট্রেলিয়া সফরে আসে। গাব্বায় নিজস্ব দ্বিতীয় টেস্টে সফরকারী পাকিস্তানের বিপক্ষে ৭১ রানের দারুণ ইনিংস খেলেন। সিডনি ক্রিকেট গ্রাউন্ডে অনুষ্ঠিত সিরিজের তৃতীয় টেস্টে নিজস্ব চতুর্থ খেলার প্রথম দিনে ১৮৪ রান তুলে প্রথম সেঞ্চুরি’র সন্ধান পান। এরফলে, অস্ট্রেলিয়ার ১৩৩তম টেস্ট সেঞ্চুরিকারীর মর্যাদা প্রাপ্ত হন। এটিই তার ব্যক্তিগত সর্বোচ্চ সংগ্রহ ও অস্ট্রেলীয়দের মধ্যে সর্বকনিষ্ঠ ছিল। 

শুরুরদিকের এ সফলতা থমকে যায়। ২০১৭ সালে দলের সাথে ভারত গমন করেন। নিজস্ব প্রথম দুই টেস্টে অর্ধ-শতরানের ইনিংস খেলেন। প্রথম অস্ট্রেলীয় হিসেবে ২১ বছর পূর্তির পূর্বেই ৫০০ টেস্ট রান তুলেন। রাঁচি টেস্টে এ কৃতিত্ব অর্জন করেন। এরফলে, ১১৯ বছরের পুরনো রেকর্ডটি নিজের করে নেন। ভারত ও বাংলাদেশে পরবর্তী চার টেস্টে আর কোন অর্ধ-শতরানের কোটা স্পর্শ করতে ব্যর্থ হন। কেবলমাত্র তিনবার ২০-এর অধিক রান তুলতে পেরেছিলেন।

২৭ মার্চ, ২০১৮ তারিখে পুণরায় তাকে অস্ট্রেলিয়ার টেস্ট দলে খেলার জন্যে আমন্ত্রণ জানানো হয়। এ পর্যায়ে তিনি ২০১৭-১৮ মৌসুমে জোহেন্সবার্গের ওয়ান্ডারার্স স্টেডিয়ামে স্বাগতিক দক্ষিণ আফ্রিকার বিপক্ষে সিরিজের চতুর্থ টেস্টে অংশ নেন। সিরিজের তৃতীয় টেস্টে উদ্বোধনী ব্যাটসম্যান ও অধিনায়ক স্টিভ স্মিথকে বলে আঁচড় কাটানোর সাথে জড়িত থাকার অভিযোগ আনা হয়। ক্রিকেট অস্ট্রেলিয়া তাদের তদন্ত কার্য সমাপ্তির পূর্বেই তাকে দলে খেলার জন্যে আমন্ত্রণ জানায়। জোহেন্সবার্গ টেস্টে বলে আঁচড় কাটার ঘটনার পর তাকে পুণরায় টেস্ট দলে রাখা হয়।

কেন্দ্রীয় পর্যায়ে চুক্তিবদ্ধ
পাকিস্তানের মুখোমুখি
প্রথম-শ্রেণীর ক্রিকেট
আন্তর্জাতিক ক্রিকেট